cyanic-selkie/wikianc huggingface dataset:
Acetil
En química orgánica, o acetil ou acetilo    (tamén etanoíl) é un grupo funcional coa fórmula COCH3. Como prefixo utilízase acetil, ás veces representado co símbolo Ac (que non hai que confundir co elemento actinio). O grupo acetilo consta dun metilo unido por enlace simple a un carbonilo. O centro carbonilo do radical acetilo ten un electrón non enlazado que forma o enlace químico co resto da molécula R. O grupo acetilo é compoñente de moitos compostos orgánicos, como o neurotransmisor acetilcolina, acetil-CoA, acetilcisteína, e os analxésicos acetaminofén e ácido acetilsalicílico (aspirina).
Popiół i diament
Acollida
Popiół i diament está considerado polos críticos como unha das grandes obras mestras do cine polaco e o mellor filme realista polaco. Martin Scorsese citou o filme como un dos seus 12 favoritos. Nunha enquisa realizada a críticos pola revista The Village Voice, foi seleccionado como o 86º mellor filme de todos os tempos. Richard Peña, no libro 1001 Movies You Must See Before You Die considera o final da película como un dos finais máis poderosos e máis veces citados da historia do cine. A revista Empire colocouna no posto 38 da súa lista das cen mellores películas do mundo.
Acetil
Síntese orgánica e química farmacéutica
A acetilación pode conseguirse utilizando varios métodos, dos cales o máis común é o uso de anhídrido acético ou cloruro acético, xeralmente en presenza dunha base amina terciaria aromática. Unha acetilación típica é a conversión da glicina en acetilglicina:
Bolsa de Ámsterdan
A Bolsa de valores de Ámsterdan é o nome orixinal da bolsa de valores situada en Ámsterdan. O 22 de setembro de 2000 fusionouse coa Bolsa de valores de Bruxelas e a Bolsa de París formando Euronext, sendo agora coñecida como Euronext Amsterdam.
Kosmos 967
Características
Kosmos 967 foi o décimo segundo membro da serie de satélites DS-P1-M (e o décimo lanzado con éxito), adicados a servir como obxectivos para as probas antisatélites e antimísiles soviéticas.
Miraz, Xermade
San Pedro de Miraz é unha parroquia pertencente ó concello lugués de Xermade. Delimita coas parroquias de Piñeiro, Momán, Xermade e Cabreiros, e facendo límite provincial coa parroquia do Parral, no concello coruñés das Pontes de García Rodríguez. En 2011 a poboación total da parroquia ascendía a 61 habitantes (29 homes e 32 mulleres) distribuídos en 9 núcleos de poboación, o que supón unha diminución en relación a 1991 cando tiña 107 habitantes.
Galería de imaxes da comarca do Ribeiro
Galería de imaxes da comarca do Ribeiro.
Igrexa de Norrlanda
Arquitectura
No interior a igrexa está decorada con frescos medievais. Semella que todos foron elaborados polo artista coñecido como Passionsmästaren. Estes representan escenas da Paixón de Cristo, varios santos e escenas con demos e mulleres. Entre o mobiliario só a base da pía bautismal e a campá son medievais (dos séculos XII e XIII). A campá supostamente é a máis grande do século XIII de Suecia. O resto do mobiliario é principalmente do século XVIII e de finais do XIV.
Harry Lachman
Harry B. Lachman (29 de xuño, 1886 - 19 de marzo, 1975) foi un pintor, deseñador e director de cine estadounidense.
Nado en La Salle, Illinois, Lachman estudou na Universidade de Míchigan antes de converterse en ilustrador de magacines. En 1911, emigrou a París onde gañou reputación como pintor posimpresionista, foi galardoado coa Légion d'Honneur polo goberno francés.
Jacques Chirac
En 1959 tras completar os seus estudos na Escola Nacional de Administración, entra ao servizo da administración, e axiña comeza a súa carreira política, na que ocupou postos de alta responsabilidade como ministro de economía, primeiro ministro e ao cabo presidente de Francia.
Monte Wood
Orixinalmente o monte foi chamado "Monte de Cristo" polo navegante portugués Fernão de Magalhães que, en 1520 invernou na baía e antes de partir mandou erixir unha cruz na cima desta elevación. En 1670 o contraalmirante británico John Narborough explorou as costas patagoas, e John Wood, un dos seus homes, acompañado doutros mariños, inspeccionou a baía de San Julián, ascendeu ao Monte de Cristo e gravou nunha das rochas calcarias daquel lugar a inscrición JOHN WOOD. En 1746 a expedición de Joaquín Olivares y Centeno descubriu a inscrición e desde entón o monte é coñecido como Monte Wood.
Lista de minerais
O que a continuación segue é unha lista de minerais, mineraloides e exemplares de orixe natural en orde alfabética.
Copa (botánica)
Características
As medicións das copas son importantes na cuantificación e cualificación da sanidade vexetal, etapas de crecemento e eficiencia.
Isidoro Millán Mariño
Traxectoria
Licenciado en Dereito pola USC. Membro de «Helenes nº 7», o seu nome simbólico era Urco e só acadou o grao 1º (aprendiz). Colaborou en La Correspondencia Gallega, que dirixía o seu pai José Millán e Faro de Vigo. Participou no Pacto de Barrantes (1930) e liderou o Partido Liberal Demócrata en Pontevedra. Foi elixido deputado pola provincia de Pontevedra polo Partido Republicano Liberal Demócrata nas eleccións xerais de 1933, e ocupou o cargo de Director Xeral de Xustiza durante o bienio cedista. En 1935 entrevistouse con José Calvo Sotelo en Cuntis, defendendo a unión das forzas de centro e dereita para opoñerse ás esquerdas. Logo do golpe de Estado do 18 de xullo de 1936 foi afervoado defensor do golpe militar nos primeiros momentos. Posteriormente foi detido o 4 de maio de 1939 "por celebrar reuniones de carácter político", encarcerado e confinado tres meses a unha vila de Cáceres. Volveu ser detido o 17 de xaneiro de 1940 por ser autor de folletos sen pé de imprenta. Foi procesado en 1945 acusado de ser masón e condenado polo delito de masonería o 7 de xullo de 1951. Despois permaneceu afastado da actividade política, dedicándose á súa profesión. Finou en Pontevedra o 31 de agosto de 1983.
Casa do Concello de Tampere
A Casa do Concello de Tampere (en finés Tampereen Raatihuone) é o antigo palacio municipal da cidade de Tampere, en Finlandia. Trátase dun edificio de estilo neorrenacentista deseñado por Georg Schreck e situado no número 10 de Keskustori (Praza Central). A construción do edificio finalizou en 1890. O edificio, construído ao xeito dun palacio, conta con varias salas e acolle distintos eventos da cidade.
Q'orianka Kilcher
Traxectoria
O seu nome, Q'orianka, significa "aguia de ouro" en quechua. Fala inglés e algo de alemán. Aprendeu tamén algunhas palabras da extinta lingua powhatan, unha lingua algonquina, pola súa participación no filme The New World.
Con catorce anos, Q'orianka destacou entre ringleiras de novos actores coa súa interpretación de Pocahontas xunto a Colin Farrel e Christian Bale no filme The New World, dirixida por Terrence Malick e nomeada ó Oscar. A súa actuación valeulle numerosas nomeamentos e premios máis o filme estreouse en decembro do 2005 con críticas variadas e cunha recadación bruta relativamente baixa.
Activismo
Kilcher está comprometida coa defensa dos dereitos humanos e o activismo ambiental. Fala en nome de diversas causas para loitar pola xustiza co medio ambiente e os dereitos humanos básicos. Viaxa a miúdo para falar en eventos xuvenís, colexios e universidades e é unha oradora destacada de organizacións como Amnistía Internacional, o Foro Internacional sobre Globalización IFG e os debates das Nacións Unidas titulados: "Pobos Indíxenas: Dereitos Humanos, Dignidade e Desenvolvemento con Identidade", en colaboración coa Declaración sobre os Dereitos dos Pobos Indíxenas. Tamén presta a súa voz, celebridade e enerxía como portavoz, colaboradora e partidaria de varias organizacións non gobernamentais internacionais e nacionais.
Ensaio de retardo na mobilidade electroforética
Principio
Baixo as condicións experimentais correctas, a interacción entre o ADN (ou ARN) e a proteína é estabilizada e a proporción de ácido nucleico unido respecto ao non unido no xel reflicte a fracción de moléculas de sonda libres e unidas a medida que a reacción de unión entra no xel. Esta estabilidade é en parte debida a un "efecto gaiola", polo cal a proteína, rodeada pola matriz do xel, é incapaz de difundir lonxe da sonda antes de que se recombinen. Se se coñecen as concentracións iniciais de proteína e de sonda, e tamén a estequiometría do complexo, pode determinarse a afinidade aparente da proteína pola secuencia de ácido nucleico. A non ser que o complexo teña unha vida moi longa nas condicións do xel, ou sexa tomada en conta a disociación durante a electroforese, o número é unha Kd aparente. Se non se coñece a concentración de proteína pero si a estequiometría do complexo, pode determinarse a concentración da proteína ao incrementar a concentración da sonda de ADN ata que maiores incrementos non aumenten a fracción de proteína unida. Pode calcularse o número de moles de proteína facendo unha comparación cun conxunto de dilucións estándar de sonda libre corrida no mesmo xel.
-1235
Outros
Historia ano a ano
Especiación híbrida
Restricións ecolóxicas á especiación híbrida
Igualmente, os leóns e os tigres viviron historicamente en territorios solapados (aínda que agora non sexa así) nunha porción das súas áreas de distribución, e podían teoricamente producir híbridos, chamados ligres, que son un cruzamento entre león macho e tigresa, e tigróns, que son un cruzamento entre leoa e tigre macho, pero non parece que iso se producise significativamente; porén, coñécense casos en que tigres e leóns se hibridaron en catividade. Tanto en ligres coma en tigróns, as femias son fértiles e os machos estériles. O tigrón porta xenes inhibidores do crecemento de ambos os proxenitores e así é máis pequeno que calquera deles e podería na natureza entrar en competición con carnívoros máis pequenos que as especies parentais, como o leopardo. O ligre medra ata ser máis grande que calquera dos seus proxenitores e chega aos 450 kg de peso. Non se coñecen híbridos de tigre e león na natureza, especialmente porque cada especie está confinada en zonas xeográficas separadas (os leóns asiáticos só se atopan actualmente no Parque Nacional do bosque Gir, onde non hai tigres).
Plantas
A especiación homoploide deu lugar a varias especies de xirasol.
Calvin Harris
Adam Richard Wiles, nado en Dumfries (Dumfries e Galloway) o 17 de xaneiro de 1984, é un DJ, cantante e produtor escocés máis coñecido polo seu nome artístico Calvin Harris.
Traxectoria
En outubro de 2012, Harris lanzou o seu terceiro álbum de estudio, 18 Months, no que se inclúen os sinxelos "Awooga", "Bounce", "Feel So Close", "Let's Go", "We'll Be Coming Back" e "Sweet Nothing". Tamén ten composto e producido para outros artistas como Kylie Minogue, Sophie Ellis-Bextor, Dizzee Rascal, Example, Rihanna (no seu grande éxito "We Found Love"), Florence Welch e Cheryl Cole, entre outros. Actualmente ocupa o posto #31 na enquisa realizada en 2012 pola revista DJmag. Segundo a revista Forbes, Harris foi o DJ mellor pagado de 2013, acadando os 46 millóns de dólares.
Santiago Romay
Traxectoria
Titulado en Pedagoxía Teatral pola Universidade da Coruña.
O Souto, Basadre, Agolada
O Souto é un lugar da parroquia de Basadre, no concello pontevedrés de Agolada, na comarca do Deza. Segundo o INE, no 2008 tiña 26 habitantes (10 homes e 16 mulleres), o que supón unha diminución de 16 habitantes con respecto ao ano 2000.
Rollhockey-Bundesliga
A Liga alemá de hóckey a patíns ou Rollhockey-Bundesliga é a competición máis importante de clubs de hóckey a patíns de Alemaña. Actualmente está formada por nove equipos e o seu actual campión é o ERG Iserlohn. O club con máis títulos da competición é o RRESG Walsum, cun total de 16 títulos de liga.
Equipos da tempada 2009-10
Os equipos están colocados segundo o seu posto final na táboa clasificatoria:
Memorias dun neno labrego
Argumento
Así comeza a novela:
Traducións
Ademais, hai constancia doutras traducións non publicadas como libro, a maior parte traducións parciais, ao chinés (tradución de Jan-Chen-Jao), ruso (traducido por Oleg Ostrovski en 1968), italiano (varias traducións completas), checo (traducido por Miloslav Pluhar en 1968), búlgaro (Dimíter Anguelov, 1980) e francés (por Corinne Son).
Igrexa ortodoxa copta
O monasticismo e o traballo misionario
No século III, durante as persecucións de Diocleciano, algúns cristiáns escaparon para o deserto e ficaron alá para orar unha vez rematadas. Así comezou o monasticismo, reorganizado por Santo Antonio o Grande e Pacomio no século IV. A finais deste século existían centos de mosteiros e miles de celas e covas repartidas por todas as montañas exipcias. Algúns deses mosteiros existen aínda hoxe en día.
O Concilio de Calcedonia
A Igrexa Copta nega que ensine o monofisismo, que considera unha herexía, senón algo que se pode chamar miafisismo e que describe unha natureza combinada de Cristo, tanto humana como divina, unida indivisibelmente no Logos encarnado. A Igrexa Copta cre que Cristo é perfecto na Súa divindade, perfecto na súa humanidade, pero que a Súa divindade e a Súa humanidade uníronse nunha natureza chamada "a natureza da palabra encarnada". Estas dúas naturezas non se separaron nunca.
Paris (álbum)
Paris é un álbum en directo da banda inglesa de rock alternativo The Cure, gravado en Le Zénith en Paris, no mes de outubro de 1992 durante a súa xira do álbum Wish. Foi editado o 26 de outubro de 1993 a través do selo Fiction Records.
Mariví Bilbao
Traxectoria
Naceu en Bilbao en 1930. Iniciouse moi pronto como actriz de teatro participando en montaxes co grupo de Cultura Hispánica de Bilbao e co grupo Akelarre, do cal foi fundadora. Segundo a propia actriz, nos seus comezos nunca actuou co seu nome: "Bilbao era un pobo. Como para aparecer na ficha dunha estrea no xornal; o meu pai mátame". Por iso actuou baixo o nome de Ángela Valverde.
En 2006 foi elixida por votación popular como pregoeira das festas da Semana Grande de Bilbao.
Jeff Lindsay
Jeffrey P. Freundlich, máis coñecido como Jeff Lindsay, nado o 14 de xullo de 1952, é un dramaturgo e novelista estadounidense.
Asociación de Nacións do Sueste Asiático
Obxectivos
Tal e como se recolle na Declaración da ASEAN, a finalidade e obxectivos da asociación son:
Olvido García Valdés
Poética
O poema non é un artificio que pretende construír un mundo paralelo con igual valor ao do mundo, senón que máis ben, para a poeta, o mundo está aí, coas súas doses mesturadas de nítida realidade e de intensa e ferinte irrealidade. Desde esta perspectiva -escribiu Eduardo Milán- "logra imprimir unha liberdade resplandecente, atravesada de dor, mergulladora de relato, suspendida de fragmento. De cara sempre ao real -que materialmente investiga-, esa poesía actúa cunha sobriedade de sorpresa, pautada por un ritmo que sostén cambios imprevistos como un clima, como unha estación".
Bret Hart
1984-1991
En 1984 trasladouse ós Estados Unidos. En agosto dese mesmo ano ingresou no WWF, substuíndo o nome de Dynamite Kid que viña utilizando polo de Bret "Hitman" Hart. En 1985 asociouse a Jim Neidhart, creando un equipo dirixido por "The Mouth of the South" Jimmy Hart. Este equipo recibiu o nome de Hart Foundation pola similitude dos nomes. Bret e Jim fixeron o seu debut na primeira Royal Rumble de 20 homes, onde gañou André The Giant. A axilidade de Bret creu un estilo técnico intrigante, en contraste coa forma de loitar do seu compañeiro Jim, que utilizaba a forza.
1997
Austin e Hart enfróntanse novamente en In Your House 14, esta vez Austin triunfa a través de DQ, xa que a Fundación Hart interfireu. A noite seguinte Hart sufriu unha lesión no xeonllo despois de que Austin o golpeara cunha cadeira. Hart estivo fóra de circulación durante o mes seguinte, a pesar de que segue sendo a voz da fundación Hart. Bret tornou en xullo de 1997 e levou á Fundación Hart a enfrontarse contra Austin, Ken Shamrock, Goldust e Legión of Doom. A Fundación Hart obtivo a vitoria.
Hemocitoblasto
miniatura|Liñaxe das células sanguíneas. O hemocitoblasto ou célula nai hematopoética (en inglés, Hematopoietic stem cell, HSC) é a célula nai ou troncal multipotente, precursora das células do sangue, tanto as da liña mieloide coma linfoide. Encóntranse na medula ósea hematopoética (vermella) e derivan do mesoderma. Da liña mieloide proveñen os eritrocitos, os macrófagos e monocitos, eosinófilos, basófilos e neutrófilos, plaquetas, e células dendríticas. Da liña linfoide proceden os linfocitos (algúns dos cales maduran noutros órganos fóra da medula) e células NK.
PSY
Traxectoria
En 2012 deuse a coñecer a nivel internacional pola coreografía do single de música dance/electrónica Gangnam Style ata converterse nun fenómeno de Internet tras ter máis de 1.000 millóns de reproducións e máis de 5 millóns de gústame, desde o 15 xullo en YouTube.
Santiago Segura
Traxectoria
Á marxe disto, destacan na súa filmografía outros traballos coma El día de la bestia (Álex de la Iglesia, 1995); La buena vida (David Trueba, 1996); Airbag (Juanma Bajo Ulloa, 1997); La niña de tus ojos (Fernando Trueba, 1998); Muertos de risa (Álex de la Iglesia, 1999); París Tombuctú (Luis García Berlanga1999); El oro de Moscú (Jesús Bonilla2003) ou Isi & Disi (2004), da que acaba de estrear unha secuela en 2006, entre outras moitas.
Néstor Kirchner
Traxectoria
Anteriormente fora intendente de Río Gallegos (1987-1991) e gobernador da provincia de Santa Cruz (1991-2003). No 2009 foi escolleito deputado da Nación Arxentina pola Provincia de Buenos Aires, con mandato desde o 10 de decembro de 2009 até o 10 de decembro de 2013. Desde o 4 de maio de 2010 ata o seu falecemento desempeñou o cargo de secretario xeral da UNASUR.
Comité Internacional de Taxonomía de Virus
Nomeamento e cambio de taxon
O nome dun taxon non ten status oficial ata que é aprobado polo ICTV, e os nomes só se aceptan se están vinculados a un taxon xerárquico aprobado. Se non se propón ningún nome axeitado para un taxon, o taxon pode ser aprobado sen darlle un nome ata que se adopte un nome internacional aceptable, unha vez proposto ao ICTV e aprobado. Os nomes dos taxons non deben ter un significado que pareza que exclúe a virus que son membros plenamente aceptados no taxon, ou que exclúa membros que poderían máis adiante considerarse pertencentes a ese taxon, ou que inclúa virus que son membros de diferentes taxons.
Galería de imaxes da comarca do Sar
A comarca do Sar comprende os concellos de Dodro, Padrón e Rois.
Isabel II do Reino Unido
Asumiu os seus títulos despois da morte do seu pai, o rei Xurxo VI o 6 de febreiro de 1952. É filla de Elizabeth Bowes-Lyon, irmá de Patrick, 15º conde de Strathmore.
Gangnam Style
O seu vídeo musical recibiu máis de 743 millóns de visitas en YouTube sen tomar en conta as visitas do sinxelo subido a canles non oficiais e a versión estendida non oficial, as cales representan máis de 150 millóns de reproducións, sendo isto un 25 por cento do total aproximadamente. Ademais, desde o 1 de novembro de 2012 converteuse no segundo vídeo máis visto, só superado por Justin Bieber con "Baby". Foi o primeiro vídeo de YouTube en superar os 1.000 millóns de reproducións, o 21 de decembro de 2012 e xa días antes superara a "Baby" como o vídeo máis visto.
Parlamento de Galicia
Resultado electoral
Nas eleccións ao Parlamento de Galicia de 2020, celebradas o domingo 12 de xullo, o Partido Popular de Galicia gañou as eleccións, quedando o Bloque Nacionalista Galego en segundo lugar e o Partido dos Socialistas de Galicia no terceiro posto. O dato mais destacable da xornada electoral foi o incremento de escanos do Bloque Nacionalista Galego, pasando de 6 deputados a 19. Deste modo, os resultados nas eleccións foron os seguintes:
Billetes de euro
As denominacións dos billetes son sete: 5 EUR, 10 EUR, 20 EUR, 50 EUR, 100 EUR, 200 EUR e 500 EUR. De xeito diferente ás moedas metálicas, que teñen un anverso común e reversos propios de cada Estado, o deseño dos billetes é idéntico en toda a Eurozona, aínda que se imprimen en varios dos países que a compoñen.
Contexto histórico
miniatura|160px|Os billetes de euro úsanse nos países da [[Eurozona (azul escuro), e tamén en Kosovo e en Montenegro (azul claro)]] O euro entrou en vigor o 1 de xaneiro de 1999. A súa creación fora un obxectivo da Unión Europea (UE) e dos seus predecesores desde a década de 1960. O Tratado de Maastricht entrou en vigor en 1993 coa meta de crear unha unión económica e monetaria en 1999 para todos os Estados membros da UE, coas excepcións do Reino Unido e de Dinamarca (aínda que este último aplica un tipo de cambio fixo co euro).
Denominacións e especificacións
Os elementos comúns a todos os billetes son a bandeira europea, as iniciais do Banco Central Europeo en cinco versións (BCE, ECB, EZB, ΕΚΤ, EKP), un mapa de Europa no reverso, o nome "euro" nos alfabetos latino e grego, e as 12 estrelas da bandeira da Unión Europea.
As rexións ultraperiféricas da Unión Europea que aparecen reflectidas nos billetes son: Azores, Güiana francesa, Guadalupe, Illas Canarias, Madeira, Martinica e Reunión. Chipre e Malta non se amosan nesta primeira serie, xa que se uniron á Unión Europea en 2004. Ademais, Malta é demasiado pequena para se poder incluír, xa que o tamaño mínimo é de 400 km² e Chipre está demasiado ao leste. Ambos os países aparecen xa, no entanto, na segunda serie.
Sinaturas
Todos os billetes de euros levan a sinatura do presidente do Banco Central Europeo no momento da súa impresión. Os primeiros exemplares levaban a de Wim Duisenberg, o seu primeiro presidente, e en novembro de 2003 foi substituída pola do seu sucesor Jean-Claude Trichet, que estivo vixente ata marzo de 2012. O 1 de novembro de 2011, Mario Draghi converteuse no terceiro presidente da institución, e os billetes pasaron a exhibir a súa sinatura partir de marzo de 2012.
Segunda serie: "Europa"
Os novos billetes son unha evolución e, malia manteren o deseño de "épocas e estilos" da primeira serie e amosaren as mesmas cores dominantes, modificáronse para incorporar os elementos de seguridade mellorados. O seu deseño fíxose público en Frankfurt o 10 de xaneiro de 2013.
Códigos de identificación do impresor
O número de serie dos billetes da segunda serie consta de dúas numeracións presentes nos seus reversos: un número horizontal impreso en negro e un número vertical da cor de cada valor en concreto. O número horizontal está composto por dúas letras e dúas cifras, en tanto que o vertical o forman só as seis cifras derradeiras do número horizontal. O código de identificación do país emisor desaparece dos billetes desta segunda serie.
Á contra da primeira serie, a primeira letra do número de serie pasa a designar agora a institución impresora do billete. A segunda serie segue unha orde alfabética e non ten unha significación concreta, máis que a de permitir un maior número de combinacións posibles, con respecto á primeira serie.
Elementos de seguridade da segunda serie
En palabras de Mario Draghi en xaneiro de 2013, a serie Europa "será máis intelixentee segura que a primeira serie". Xa que logo, en relación aos billetes da primeira serie, estes da segunda levan elementos de seguridade reforzados co fin de loitar máis eficazmente contra a falsificación. Neles póñense en práctica novas técnicas relacionadas coa variación de cor, as bandas holográficas, a súa visión baixo luz ultravioleta etc. O 8 de novembro de 2012 coñecíanse tres novos elementos presentes nos billetes de 5 euros da segunda serie: o retrato en marca de auga, o retrato holograma e o número esmeralda. Estes son algúns dos elementos de seguridade coñecidos:
Tom Brady
Despois de xogar fútbol universitario en Michigan, Brady foi recrutado polos Patriots na sexta rolda do Draft da NFL de 2000. Des que foi quarterback titular do seu equipo, os Patriots conseguiron xogar nove veces a Super Bowl, o que supón o mellor rexistro para un quarterback da historia, gañándoa en seis ocasións. Amagou a retirada en 2022, xogou para os Tampa Bay Buccaneers da National Football League (NFL) e retirouse en 2023.
ATHLETE
O sistema está sendo desenvolvido cos centros Ames e Johnson da NASA en colaboración coa Universidade Stanford e Boeing.
ATHLETE está deseñado para ser capaz de rodar e camiñar sobre diferentes tipos de terreo.
My Life With Thrill Kill Kult
Historia
Chamándose a si mesmos Groovie Mann (Nardiello) e Buzz McCoy (Daley), iniciaron My Life With the Thrill Kill Kult. Despois de que o primeiro EP tivese boas vendas, editaron un álbum, I See Good Spirits and I See Bad Spirits, no ano 1988. O dúo chamou a atencion das radios universitarias e das pistas de baile, e tamén de grupos relixiosos que se opuxeron abertamente á súa imaxe ocultista. A banda continuou xerando controversia no seguinte lanzamento, que incluía un EP de remesturas titulado Nervous Xians, e fixéronse aínda máis populares co lanzamento do sinxelo "Kooler Than Jesus".
O elemento "ocultista" da banda desprazouse a un segundo plano nos últimos anos, centrándose máis no seu son disco de "mala calidade".. O álbum de 1991 Sexplosion! marcou un salto do grupo cara ritmos máis proximos ao house psicodélico. Os seus últimos traballos ampliaron estes sons e exploraron novas direccións, como no disco de 1995 Hit & Run Holiday, que combiana o típico son electrónico da banda cun surf rock psicodélico con reminiscencias do garage rock dos 60 e de bandas máis modernas como The B-52's.
Trahamunda
Trahamunda foi unha monxa galega da Alta Idade Media. Naceu cara o século VII no lugar de San Martiño, e tamén se a coñece como Atramunda ou Tramunda.
Traxectoria
Trahamundo volveu a ingresar no convento de San Martiño e morreu ó pouco. Foi enterrada alí pero en 1578 trasladárona ó mosteiro de Poio. O seu sepulcro, de estilo suevo-visigótico, consérvase na capela maior do convento.
İlham Əliyev
Traxectoria
En 1977 entrou no Instituto Estatal de Relacións Internacionais de Moscova e en 1985 recibiu un doutorado en Historia. Entre 1994 e 2003 foi vicepresidente de SOCAR, a petroleira estatal de Acerbaixán. Foi unha das figuras claves durante as negociacións entre o goberno acerbaixano e as empresas petroleiras occidentais que concluíron con grandes acordos de produción compartida.
En 1995 foi elixido deputado da Asemblea Nacional da República de Acerbaixán e nas eleccións presidenciais de 2003 saíu elixido presidente do país co 76.84% dos votos, sucedendo a seu pai, que morrería dous meses despois.
Pasai Donibane Koxtape Arraun Elkartea
Historia
O club constituíuse o día 12 de novembro de 1965, coa denominación de Club Atlético Koxtape, sendo a súa finalidade a práctica do atletismo, de aí o adxectivo aplicado ao mesmo. O seu nome era en lembranza e homenaxe a Dona Pilar Sansinenea.
Subres, Cornado, Touro
Un dos lugares máis atractivos de Subre é o hórreo de Furelos, con máis de cen anos de antigüidade e recentemente restaurado, que aínda hoxe segue sendo utilizado coa mesma función pola que foi feito; gardar o millo, mazás ou noces.
Paul Verlaine
miniatura|. miniatura|Sinatura. Paul Marie Verlaine, nado en Metz o 30 de marzo de 1844 e finado en París o 8 de xaneiro de 1896, foi un poeta francés. Cunha vida en completa ruptura coa moral burguesa dos seus tempos, representa unha figura emblemática do poeta maldito, como Arthur Rimbaud, a quen deu a coñecer.
A relación con Rimbaud (1872-1875)
Durante o período da Comuna de París alístase na garda nacional, pero ten que fuxir de París para escapar á represión de Versalles e é expulsado da administración. A súa vida sen horizonte vólvese tumultuosa tras o encontro en setembro de 1871 con Arthur Rimbaud, con quen vivirá unha relación amorosa chea de conflitos até 1873. Arruinando o seu matrimonio con Mathilde a quen pega e viola cando se emborracha con asente, esta comeza un proceso de separación (o divorcio prononciaríase en 1885).
O período Lucien Létinois (1877-1883)
En marzo de 1875 Verlaine instalábase en Londres como profesor de grego, latín, francés e debuxo, e pasou as vacacións coa súa nai. Coñeceu a Germain Nouveau, un antigo amigo de Rimbaud, e ensinou en diversas cidades inglesas antes de volver a Francia en xuño de 1877. En outubro ocupou un posto no colexio Notre Dame de Rethel, comezando unha relación equívoca cun dos seus alumnos, Lucien Létinois. Expulsados do colexio en setembro de 1879, Paul e Lucien marcharon a Inglaterra onde Verlaine volveu ensinar. De volta a Francia en marzo de 1880 Verlaine mercou en Juniville, no sur do departamento de Ardenas, co diñeiro da súa nai, unha granxa preto de Coulommes-et-Marqueny, pero foi un fracaso e o poeta vendeu de novo a propiedade con perdas, en xaneiro de 1882. Lucien marchou cos seus pais e morreu de febre tifoide en abril de 1883, con 33 anos; Verlaine, desesperado coa morte dos seu «fillo adoptivo», consagroulle 25 poemas editados ao final do poemario Amour (1888).
Música
E cantantes famosos puxeron música aos seus poemas:
Pío III, papa
miniatura|Pío III, papa Francesco Todeschini Piccolomini (Siena (Italia), 29 de maio 1439—Roma, 18 de outubro 1503), elixido papa o 22 de setembro 1503 co nome de Pío III (en latín Pius III, en italiano Pio III).
Xulio II, papa
Giuliano della Rovere, fillo de Raphaël della Rovere e de Theodora Manerola, nado o 5 de decembro de 1443 en Savona e finado en Roma na noite do 20 ao 21 de febreiro de 1513. Foi papa de 1503 a 1513 baixo o nome de Xulio II (en latín Julius II, en italiano Giulio II)
Unión Socialista Galega
A Unión Socialista Galega (USG) foi un partido galeguista e marxista fundado en agosto de 1932 por Xoán Xesús González a partir do Seminario de Estudos Socialistas. Porén, tan só tivo implantación na comarca de Santiago. Tivo como voceiro oficioso o quincenal Amañecer.
Salsa (gastronomía)
miniatura|250px|Salsas diversas. En gastronomía denomínase salsa, chorume, mollo ou prebe a unha mestura líquida de ingredientes que teñen por obxecto acompañar un prato. A consistencia líquida (ou semilíquida) dunha salsa pode cubrir unha ampla gama que pode ir dende o puré á máis líquida dun caldo. A salsa enténdese coma un engadido líquido para os alimentos. O obxectivo da salsa é acompañar a outras comidas mellorando ou potenciando o sabor, facendo un contraste ou complementándoo, é por este motivo que adoitan ofrecer ao padal sensacións relativamente marcadas, con aromas que estimulan os sentidos do propio padal. Poden estar tinguidas de cores diversas que afectan á aparencia visual dun prato.
Coatómero
COPI
A COPI é o complexo proteico de revestimento responsable da vía retrógrada, entre o aparato de Golgi e o retículo endoplasmático (RE). Trátase dunha ruta de recuperación de moléculas biolóxicas útiles procedentes do RE, que poden ser recicladas e reutilizadas pola célula en diversas actividades fisiolóxicas. Esa vía é importante para evitar un gasto excesivo de enerxía na síntese de novas moléculas, promovendo unha mellor viabilidade termodinâmica na homeostase celular. Procesos como a propia evaxinación de vesículas poden ser reabastecidos por compoñentes recuperados nesa ruta, como é o caso dos SNAREs, por exemplo.
Mal funcionamento das proteínas COP
O mal funcionamento das proteínas COPII está asociado a múltiples doenzas hematolóxicas e non hematolóxicas. A anemia diseritropoética conxênita do tipo II, unha rara doenza xenética que afecta ao desenvolvemento dos eritrocitos xerando diversas complicacións clínicas consecuencia do cadro anémico, é causada por mutacións no xene sec23b. A doenza de retención dos quilomicrons, unha rara enfermidade conxênita que causa hipocolesterolemia, atraso do crecemento, complicacións hepáticas, neurolóxicas e oftalmolóxicas, é causada por unha mutación no xene SAR1B. Tanto o xene sec23b coma o xene SAR1B codifican péptidos esenciais para o correcto funcionamento das proteínas COPII no transporte anterógrado entre o retículo endoplasmático e o aparato de Golgi.
Amstrad CPC
miniatura|290px|Amstrad CPC 464, con monitor a cores CTM644
O Amstrad CPC 464, 472, 664, 6128
Había dispoñible unha unidade de disco (DDI-1) para o 464, incorporando o DOS nunha unidade. Unha segunda unidade (FD-1) podía ser incorporada ás 664/6128. As gravadoras de cinta domésticas tamén podían ser conectadas ao 664 e máis ao 6128. Pero en resumo, as últimas versións só eran compatibles con máquinas modernas. Logo apareceu hardware de terceiros como Multiface de Romantic Robot que volcaba o contido da memoria a unha unidade de cinta, permitindo realizar copias de seguridade.
O CPC 5512
O "CPC 5512" foi unha broma ou brincadeira do tipo dos "Santos Inocentes" da revista semanal francesa de informática Hebdogiciel. Entre as súas características contábanse os 512 KB de RAM, unha disqueteira de 5,25" e GEM de Digital Research nun clónico do CPC 6128. Amstrad Francia decidiu non presentar ningunha demanda por posible perda de vendas, pero obrigou á revista a devolver o importe aos lectores que se sentiran defraudados.
Vitamina K
Estrutura química
Hai tres formas sintéticas de vitamina K, a K3, K4, e K5, que se utilizan en moitas áreas incluíndo a industria dos alimentos para mascotas (a vitamina K3) e para inhibir o crecemento de fungos (a vitamina K5).
Subtipos de vitamina K2
A diferenza do caso anterior, a menaquinona-7 (MK7) non a poden producir os humanos pero convértese en filoquinona nos intestinos pola acción bacteriana. Porén, as menaquinonas (MK7) producidas polas bacterias parecen contribuír só minimamente ao total de vitamina K dispoñible no corpo. Nalgúns países os alimentos conteñen suplementos de MK4 e MK7 para favorecer a saúde ósea.
Fontes
A vitamina K2 (na forma menaquinona-4) sintetízase polos tecidos animais e atópase na carne, ovos, e produtos lácteos. A menaquinona-7 sintetízana as bacterias durante as súas fermentacións e atópase nas sementes de soia fermentadas (especialidade culinaria xaponesa chamada natto). No natto o 0% da vitamina K está en forma de MK-4 (pero teñen moita MK-7) e no queixo o 2–7% é MK-4.
Deficiencia
A osteoporose e as enfermidades coronarias  están fortemente asociadas cos niveis baixos de K2 (menaquinona). A menaquinona non é inhibida por salicilatos como si ocorre coa K1.
Funcións nas bacterias
Moitas bacterias, como Escherichia coli presentes no intestino groso, poden sintetizar vitamina K2 (na forma menaquinona-7), pero non vitamina K1 (filoloquinona). Nestas bacterias, a menaquinona funciona transferindo dous electróns entre dúas pequenas moléculas, nun proceso chamado respiración anaeróbica. Por exemplo, unha pequena molécula con exceso de electróns (ou doante de electróns) como o lactato, formiato, ou NADH, coa axuda dun encima, traspasa dous electróns á menaquinona. A menaquinona, coa axuda doutro encima, transpasará á súa vez os dous electróns a un oxidante axeitado, como fumarato ou nitrato (tamén chamados aceptores de electróns). A menaquinona é, pois, un intermediario na transferencia de electróns. Ao ceder eses dous electróns ao fumarato ou nitrato converten estas moléculas en succinato ou nitrito + auga, respectivamente. Algunhas destas reaccións xeran enerxía en forma de ATP, de modo similar a como acontece na respiración aeróbica, pero sen utilizar o osíxeno como aceptor final de electróns, senón fumarato ou nitrato. Escherichia coli pode realizar tanto a respiración aeróbica coma a respiración anaeróbica mediada pola menaquinona.
Vitamina K e saúde
Algúns estudos sinalan que a vitamina K podería protexer contra a enfermidade de Alzheimer.
A vitamina K é un antídoto contra o envelenamento por anticoagulantes do grupo da coumarina (4-hidroxicoumarinas), entre as cales está a warfarina, e os anticoagulantes que se usan nos velenos para roedores.
Galería de imaxes da comarca de Ordes
miniatura|dereita|250px|Comarca de Ordes
Cruceiro Almirante Cervera
Nel estivo enrolado o escritor galego Enrique Vigo Teijeiro. Durante a guerra civil o Almirante Cervera situouse no bando nacional. Levaba o nome do almirante español Pascual Cervera y Topete, militar que participou na guerra de Cuba.
Lagopus muta
O Lagopus muta é unha especie de ave da orde dos galiformes, familia dos fasiánidos e subfamilia dos tetraoninos, unha das tres que compoñen o xénero Lagopus.
Esta especie subdivídese en numerosas subespecies.
Subespecies
Segundo del Hoyo et al. na especie recoñécense as seguintes vinte e unha subespecies (indícase a distribución de cada unha delas):<ref name=
Tannadice Park
O Tannadice Park é un estadio de fútbol da cidade escocesa de Dundee. Foi construído en 1883 e serve de localía ao Dundee United FC. Ten capacidade para 14.209 espectadores.
Negramaro
Negramaro é unha banda de rock italiana creada en 1999 e exitosa dende o 2005. O seu nome provén do Negroamaro, un viño producido na súa rexión natal, Salento, que forma parte da rexión administrativa de Puglia, no sur de Italia.
Clemente VII, papa
Carreira eclesiástica
Trala elección como Papa do seu curmán León X, foi nomeado cardeal o 23 de setembro de 1513. En 1514 foi nomeado arcebispo de Florencia.
Papado
Fracasou tanto no eido político como no relixioso, polo seu temperamento indeciso, as súas arriscadas apuestas políticas e os intereses familiares.
Almanaque de Galicia (1858)
Contido
Cabe dicir que algúns almanaques consérvanse na actualidade de forma renovada. Os almanaques foron publicados coma unha colección que se mantén durante seis anos e suma un total de seis números. Non obstante, na biblioteca de Real Academia Galega fixéronse tres reproducións: o Almanaque para 1865 (segundo ano), o Almanaque para 1866 (terceiro ano) e o Almanaque para 1869 (sexto ano).
Illa Mansel
Xeografía
A illa é o fogar dunha reserva de renos.
Nakhichevan
miniatura|dereita|250px|Nakhichevan. A República Autónoma de Nakhichevan (Naxçıvan Muxtar Respublikası en acerbaixano) é un exclave de Acerbaixán. Conta con 372.880 habitantes e ten unha superficie de 5.500 km², limita con Armenia (221 km), Turquía (9 km) e Irán (179 km). A súa capital é Nakhchivan.
Lourenzo de Medici
Mecenado
Algúns estudosos proclaman a Lourenzo de Medici como un dos «padriños do Renacemento». Destácase o chamado «xardín de escultura» que fundou, co cal pretendía revivir a arte da escultura, case extinta en Florencia. Neste xardín impartiuse ensino gratuíto no proceso de esculpir aos máis talentosos aprendices dos talleres do momento, entre eles a Michelangelo, e foi alí onde este realizou varias das súas primeiras obras en mármore, como a Virxe das Escaleiras e a Batalla dos centauros. Para encher a necesidade de ter un mestre no xardín de escultura, Lourenzo contratou a Bertoldo, antigo aprendiz do famoso escultor Donatello, quen á súa vez foi aprendiz de Ghiberti. Bertoldo, malia a súa avanzada idade, ensinou a arte de esculpir o mármore aos seus aprendices do xardín, o cal lles deu as bases necesarias para revivir a escultura en Florencia.
Donald Crisp
George William Crisp, nado en Londres o 27 de xullo de 1882 e finado en Van Nuys (California) o 25 de maio de 1974 foi un actor británico, coñecido como Donald Crisp.
Símbolos monetarios
Historia
Os símbolos monetarios máis antigos foron evolucionando a partir de antigos signos gráficos, de forma que hoxe a relación co nome da moeda pode resultar pouco clara, como ocorre co símbolo do dólar ($) ou da libra esterlina (£), chamada en inglés pound, pero que ten a súa orixe na inicial da palabra latina libra.
Merlo acuático
Descrición
A súa plumaxe é pardo escura con peito branco. Pálpebra branca moi visible cando parpadea. Tamaño duns 18 cm de altura e 30 de envergadura. Non hai diferenciación sexual.
Entertainment Weekly
Entertainment Weekly (ás veces abreviado como EW) é unha revista publicada por Time Inc. nos Estados Unidos que conta con artigos sobre películas, televisión, música, producións teatrais de Broadway, libros e cultura popular. O primeiro número de Entertainment Weekly publicouse en 1990. En 2003, a súa circulación era de 1 635 623 de copias.
Petróglifo
Interpretación
miniatura|300px|esquerda|Petróglifo en Mesquite Springs (Death Valley, Arizona).
Juan de Mariana
Obra
Juan de Mariana foi un historiador obsesionado coa verdade e que apurou a crítica dos cronicóns anteriores até onde era posíbel no seu tempo. Aínda que escribe no latín moderno internacional da época, a raíz do seu pensamento é patriótica, pois pretende expoñer a grandeza do seu país narrando conxuntamente os feitos de todos os reinos hispánicos, pero en torno á súa nación, Castela.
Giovanni Schiaparelli
Traxectoria
Schiaparelli, nas súas clásicas investigacións sobre a teoría das estrelas fugaces, descubriu en 1866 a relación entre as Perseidas e o cometa 1862 III. Grande observador de Marte e verdadeiro fundador da topografía do mesmo, cuxas "canles" descubriu en 1877. O 5 de setembro dese ano comezou a deseñar o primeiro mapa deste planeta.
Gerhard Berger
Volta a Ferrari
Niki Lauda convenceu a Ferrari para que Berger volvese de novo á escuadra italiana en, Lauda sentía que Berger traía unha valiosa experiencia da súa asociación con Senna. Informouse amplamente que Berger gañaba máis ca ningún outro piloto para a tempada 1993. Berger foi fundamental para traer a Jean Todt ó equipo como preparador, sentando as bases para futuros éxitos do equipo. Todt asistiu a súa primeira carreira no seu novo rol no Gran Premio de Francia de 1993. A suspensión activa fixo un coche impredicible para pilotar e o Ferrari F93A non rexistrou unha soa vitoria, e pasou a maior parte da tempada competindo polos puntos máis baixos. O mellor resultado de Berger foi a terceira posición no Gran Premio de Hungría de 1993. Berger tivo unha serie de incidentes espectaculares durante a tempada, incluíndo un choque co novato Michael Andretti ao comezo do Gran Premio do Brasil de 1993 e un grande impacto co Armco no Gran Premio de Portugal de 1993 saíndo dos boxes. O Gran Premio de Mónaco de 1993 foi talvez onde Berger mostrou as súas melloras calidades de loita, antes de verse obrigado a retirarse.
Berger e Senna
"Caeuse nalgún lugar cerca da pista, pero o atopamos de novo", recorda Berger cun sorriso descarado.
Fokker D.VII
O Fokker D.VII foi un caza alemán da primeira guerra mundial deseñado por Reinhold Platz de Fokker-Flugzeugwerke. Alemaña fabricou ao redor de 3.300 D.VII no verán e outono de 1918. En servizo, o D.VII demostrou rapidamente ser un avión formidable. O armisticio que rematou coa guerra requiría especificamente de Alemaña a rendición de todos os D.VIIs aos aliados ao fin do conflito. Os avións superviventes serviron con outros países nos anos posteriores á guerra.
Ramón García
Vida persoal
En canto á súa vida persoal, está casado coa xornalista Patricia Cerezo, coa que ten dúas fillas, Natalia e Verónica, nadas en 2003 e 2006 respectivamente.
Jacques-Louis David
Máis adiante David chegou a ser un activo participante na Revolución Francesa así coma amigo de Maximilien de Robespierre; en realidade foi un dos máximos expoñentes artísticos da República Francesa. Encarcerado tras a caída do poder de Robespierre, máis tarde aliñouse coa chegada doutro réxime político, o de Napoleón Bonaparte. Foi nesta época cando desenvolveu o seu Estilo Imperio, notable polo uso de cores cálidas ao estilo veneciano.
O xuramento dos Horacios
A través da xestualización e a expresión corporal comunícase connosco. Busca a claridade, de aí o uso das cores apagadas, como mostra de racionalidade. No xuramento das espadas é onde se observa a maior tensión dentro da obra, figuras con moita enerxía que contrastan co desconsolo do grupo das figuras femininas.
Reino de Sussex
O Reino de Sussex ou Reino dos saxóns do Sur (en inglés antigo: Sūþseaxna rīce) foi unha colonia saxoa e posteriormente un reino independente dos saxóns na costa sur de Inglaterra fundado no século V, tras a retirada dos romanos da illa de Britania. Foi un dos estados da denominada Heptarquía Anglosaxoa, período da historia inglesa entre os séculos V e IX. Aínda que é considerado un dos sete reinos principais da Heptarquía, a súa importancia política foi menor mesmo que a dalgúns reinos considerados secundarios como Hwicce ou Lindsey. A historia do reino está chea de lagoas e os reinos veciños de Wessex e Mercia exerceron o seu dominio sobre Sussex desde mediados do século VI até a súa incorporación definitiva ao reino anglosaxón no 825.
Orixes do Reino de Sussex
A fundación do Reino de Sussex é a máis escura e controvertida de todos os estados da Heptarquía, por unha banda a falta de fontes históricas da época, por outro a falta de achados arqueolóxicos que avalen a historia e por último, as grandes lagoas entre a suposta fundación do reino e as posteriores referencias a Sussex.
A Lenda
Século IX. De Mercia a Wessex
Durante o reinado de Offa de Mercia, todo Sussex convértese nunha provincia tranquila gobernada delegadamente polos “Dux de Sussex”, pertencentes ás antigas familias reais. Coa morte de Offa no 796, Mercia entra nun período de decadencia que se agrava coa morte aos poucos meses do seu fillo e sucesor Ecfrid. Coenwulf de Mercia, o novo monarca tenta devolver a Mercia o poder do reinado de Offa, controla a rebelión de Kent no 798, á que probabelmente se uniron os saxóns do leste de Sussex e somete ao reino de Essex. Con todo unha nova forza empeza a crecer no oeste, en Wessex Ecgberht, no 802 destrona ao seu opoñente Beorhtric de WessexBeorhtric que fora apoiado por Offa e empeza a concentrar as súas forzas para destruír a hexemonía de Mercia, que tras a morte de Coenwulf no 821, entra de novo en decadencia. Ceolwulf (irmán de Coenwulf) é deposto no 823 por Beornwulf, un enérxico nobre merciano que busca o enfrontamento cos saxóns. No 825 entra en territorio de Wessex pero é detido por Ecgberht en Ellandum, lugar de localización incerta, talvez ao sur de Swindon (Wiltshire). Segundo as ASC a batalla decisiva entre ambos os reinos foi unha gran matanza, da cal Ecgberht e Wessex saíron triunfadores. Esta batalla de Ellandum cambiou o rumbo da historia inglesa, e foron os saxóns de Wessex os encargados de unificar a britania anglosaxoa e non os anglos de Mercia. Pouco despois da batalla no mesmo 825 o fillo de Ecgberht, Aethelwulf lanza unha campaña de conquista da provincia de Mercia ao sur do Támese, conquistando para o seu pai Sussex, Kent, Surrey e Essex, e cos tres primeiros territorios formaríase un sub-reino do cal o propio Aethelwulf gobernaría até o 839, ano no cal sobe ao trono de Wessex.
Raúl Emilio Castro
Raúl Emilio Castro Rodríguez, nado en 1953, é un político galego do PPdeG.
Traxectoria
Profesor de EXB. Concelleiro e tenente de alcalde das Neves con Oswaldo González Pereira. Logo da decisión de Oswaldo González de non presentarse, presentouse ás eleccións municipais de 1999 nas Neves encabezando a candidatura do PPdeG e foi elixido alcalde por maioría absoluta. Volveu ser elixido alcalde nas sucesivas eleccións, sempre con maioría absoluta.
Leinster Rugby
O Leinster Rugby (en Rugbaí Laighean) é un dos catro equipo profesionais provinciais de rugby da Illa de Irlanda. O club compite no Pro14 e na Copa de Campións Europea de Rugby, e é o equipo irlandés máis laureado tanto a nivel local como a nivel europeo, onde é o equipo con máis Champions Cup gañadas xunto co Toulouse. O equipo representa a Leinster na Irish Rugby Football Union (IRFU), sendo así o responsable do rugby na provincia.
British and Irish Lions
Os seguintes xogadores xogaron cos British and Irish Lions.
Internacionais
Os seguintes son xogadores destacados de Leinster que foron internacionais con seleccións diferentes á irlandesa.
Curuxa gabián
Nutrición
Sobre todo lemmings, musarañas e outros roedores. Tamén aves de pequeno tamaño.